CELEX: 62007CA0165
Language: da
Date: 2008-05-22 00:00:00
Title: Sag C-165/07: Domstolens dom (Femte Afdeling) af 22. maj 2008 — Skatteministeriet mod Ecco Sko A/S (anmodning om præjudiciel afgørelse fra Vestre Landsret — Danmark) (Fælles toldtarif — den kombinerede nomenklatur — tarifering — pos. 6403 — fodtøj med overdel af læder — pos. 6404 — fodtøj med overdel af tekstilmaterialer)

5.7.2008   
            
            
               DA
            
            
               Den Europæiske Unions Tidende
            
            
               C 171/9
            
         Domstolens dom (Femte Afdeling) af 22. maj 2008 — Skatteministeriet mod Ecco Sko A/S (anmodning om præjudiciel afgørelse fra Vestre Landsret — Danmark)
   (Sag C-165/07) (1)
   
   (Fælles toldtarif - den kombinerede nomenklatur - tarifering - pos. 6403 - fodtøj med overdel af læder - pos. 6404 - fodtøj med overdel af tekstilmaterialer)
   (2008/C 171/15)
   Processprog: dansk
   Den forelæggende ret
   Vestre Landsret
   Parter i hovedsagen
   
      Sagsøger: Skatteministeriet
   
      Sagsøgt: Ecco Sko A/S
   Sagens genstand
   Anmodning om præjudiciel afgørelse — Vestre Landsret — fortolkning af bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif, som ændret ved Kommissionens forordning (EF) nr. 2388/2000 (tidligere nr. 2263/2000) af 13. oktober 2000 om ændring af bilag I til Rådets forordning (EØF) nr. 2658/87 — om supplerende bestemmelse 1 til kapitel 64 i den kombinerede nomenklatur, indsat ved Kommissionens forordning (EØF) nr. 3800/92 af 23. december 1992 om ændring af Rådets forordning (EØF) nr. 2658/87, er forenelig med bestemmelse 4, litra a), til samme kapitel — fodtøj med ydersål af gummi, plast, læder eller kunstlæder — tarifering i position 6403 i den kombinerede nomenklatur (fodtøj med overdel af læder) eller i position 6404 (fodtøj med overdel af tekstilmaterialer).
   Konklusion
   
               1)
            
            
               Den kombinerede nomenklatur, som er indeholdt i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif, som ændret ved Kommissionens forordning (EF) nr. 2388/2000 af 13. oktober 2000, skal fortolkes således, at en sandal som den, der er omhandlet i hovedsagen, som har en ydersål af gummi, og hvis overdel består af to læderstykker, som er fastgjort til mellemsålen ved limning og indbyrdes forbundet ved hjælp af spændestropper af læder med velcrobånd, og hvor læderet dækker ca. 71 % af overdelens udvendige overflade, og det elastiske tekstilmateriale, som ligger under læderet, er synligt visse steder, henhører under:
               
                           —
                        
                        
                           pos. 6404 i den kombinerede nomenklatur, såfremt tekstilmaterialet i sandalens overdel, dersom læderstykkerne fjernes, kan fungere som en overdel, dvs. hvis det støtter foden tilstrækkeligt til, at brugeren kan gå med sandalen
                        
                     
                           —
                        
                        
                           pos. 6403 i den kombinerede nomenklatur, såfremt tekstilmaterialet i sandalens overdel, dersom læderstykkerne fjernes, ikke kan fungere som en overdel, dvs. hvis det ikke støtter foden tilstrækkeligt til, at brugeren kan gå med sandalen.
                        
                     
         
               2)
            
            
               Supplerende bestemmelse 1 til kapitel 64 i den kombinerede nomenklatur, indsat ved Kommissionens forordning (EØF) nr. 3800/92 af 23. december 1992 om ændring af forordning nr. 2658/87, er forenelig med nævnte kapitels bestemmelse 4, litra a).
            
         
      (1)  EUT C 129 af 9.6.2007.